**JELGAVAS VALSTSPILSĒTAS PAŠVALDĪBAS 2024. GADA 25.jūlija**

**SAISTOŠO NOTEIKUMU NR.24-**

 **“PAR JELGAVAS VALSTSPILSĒTAS PAŠVALDĪBAS NODEVĀM”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums**  | Saistošo noteikumu (turpmāk – Noteikumi) izdošanas mērķis ir atbilstoši likuma “Par nodokļiem un nodevām” 12.panta pirmās daļas 1., 2., 4., 5., 7., 9. un 10. punktos piešķirtajam pilnvarojumamnoteikt Jelgavas valstspilsētas pašvaldības (turpmāk – pašvaldība) nodevas par Jelgavas valstspilsētas pašvaldības domes izstrādāto oficiālo dokumentu saņemšanu, izklaidējoša rakstura pasākumu sarīkošanu publiskās vietās, tirdzniecību publiskās vietās, dzīvnieku turēšanu, reklāmas un afišas izvietošanu publiskās vietās, kā arī par pašvaldības simbolikas izmantošanu un būvatļaujas izdošanu vai būvniecības ieceres akceptu.Noteikumos saskaņā ar Ministru kabineta 2005. gada 28. jūnija noteikumu Nr. 480 "[Noteikumi par kārtību, kādā pašvaldības var uzlikt pašvaldību nodevas](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas)" (turpmāk – MK noteikumi) [16.1 punkta](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas#p16_1) nosacījumiem, ir noteiktas personas, kuras papildus jau MK noteikumu 16.punktā noteiktajām personām atbrīvojamas no nodevas samaksas.Ar Noteikumu spēkā stāšanos spēku zaudēs Jelgavas domes 2007. gada 28.decembra saistošie noteikumi Nr. 185 “Par Jelgavas pilsētas pašvaldības nodevām”, kuros ietvertais līdzšinējais tiesiskais regulējums aktualizējams, tai skaitā pārskatot nodevu likmes. Noteikumos ir noteiktas nodevas, kas līdz šim pašvaldībā netika ieturētas – par afišu izvietošanu un par reklāmas izvietošanu pasākumā, kura organizators ir pašvaldības iestāde, kā arī ar nodevu par tirdzniecības vietu, ja Nodevas likme par vienu tirdzniecības vietu pasākumā, kura organizators ir pašvaldības iestāde.Noteikumos tiek noteiktas personu grupas, kas tiek atbrīvotas no nodevas nomaksas papildus Ministru kabineta 2005. gada 28. jūnija noteikumu Nr. 480 "Noteikumi par kārtību, kādā pašvaldības var uzlikt pašvaldību nodevas" 16.punktā noteiktajam.Ar noteikumiem tiek atceltas līdzšinējā regulējumā iekļautās nodevas par rakšanas darbu atļauju izsniegšanu, kā arī nodeva par būvniecības ieceres akceptu, izdarot atzīmi apliecinājuma kartē, jo šādu iesniegumu Būvniecības informācijas sistēmā vairs nav paredzēts iesniegt.Ņemot vērā, ka grozījumi pārsniegtu pusi no spēkā esošo saistošo noteikumu normām, ir sagatavoti saistošie noteikumi jaunā redakcijā. |
| **2. Fiskālā ietekme uz pašvaldības budžetu** | Saskaņā ar [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) otro daļu, saistošo noteikumu projekta par pašvaldības nodevām paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Vērtējot regulējuma ietekmi uz sociāli vismazāk aizsargātām iedzīvotāju grupām, Noteikumu 17., 21., 24., 26. un 29. punktos ir iekļautas personas, kuras, papildus jau MK noteikumu 16.punktā noteiktajām personām, atbrīvojamas no nodevas samaksas. Ietekme uz vidi, iedzīvotāju veselību, uzņēmējdarbības vidi un konkurenci netiek prognozēta. |
| **4. Ietekme uz administratīvajām procedūrām un to izmaksām.**  | Noteikumu tiesiskais regulējums nemaina administratīvo procedūru norisi, līdz ar ko neietekmē to izmaksas. |
| **5. Ietekme uz pašvaldības funkcijām un cilvēkresursiem** | Nav ietekmes uz pašvaldības autonomo funkciju izpildi. Jaunu institūciju izveide, kā arī jaunu amata vietu izveide nav nepieciešama |
| **6. Informācija par izpildes nodrošināšanu** | Noteikumu izpildē nav paredzēts izveidot jaunu institūciju. Noteikumu izpilde tiks nodrošināta ar esošajiem resursiem. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Noteikumi ir piemēroti plānotā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldība, izdodot Noteikumus, rīkojas likuma "[Par nodokļiem un nodevām](https://likumi.lv/ta/id/33946-par-nodokliem-un-nodevam)" deleģējuma ietvaros un izlieto likumdevēja piešķirtās pilnvarojuma tiesības saskaņā ar MK noteikto kārtību. Līdz ar to pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Noteikumu projekts un tam pievienotais paskaidrojuma raksts 10.07.2024. tika publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 24.07.2024. |

Jelgavas valstspilsētas pašvaldības domes priekšsēdētājs A. Rāviņš